PAREIŠKĖJO DEKLARACIJA

[*data ir vieta*]

[*įrašyti Pareiškėjo pavadinimą*], [*įrašyti juridinio asmens kodą*], [*įrašyti* *Pareiškėjo adresą*], atstovaujama pagal [*atstovavimo pagrindas*] [*pareigos, vardas ir pavardė*] (toliau – Pareiškėjas), Klimato kaitos programos priemonės „Daugiabučių namų vidaus šildymo ir karšto vandens sistemų modernizavimas („mažoji renovacija“)“ (toliau – Priemonė) finansavimo sąlygų tvarkos aprašo (toliau – Tvarkos aprašas) nustatyta tvarka teikia paraišką (toliau – Paraiška) Lietuvos Respublikos aplinkos ministerijos Aplinkos projektų valdymo agentūrai (toliau – Agentūra) ir siekia gauti negrąžinamąją subsidiją Priemonės veikloms, nustatytoms Tvarkos aprašo 2 punkte ir Paraiškoje, įgyvendinti (toliau – Projektas).

Pareiškėjas kartu su Paraiška teikia šią deklaraciją (toliau – Deklaracija), kuria įsipareigoja:

1. Laikytis reikalavimų, kurie nurodyti pateiktoje Paraiškoje, Deklaracijoje ir Tvarkos apraše.
2. Užtikrinti, jog atitinka Tvarkos aprašo 6.1 ir 12 papunkčiuose nurodytus reikalavimus, sąlygas ir yra daugiabučių namų butų ir kitų patalpų savininkas arba šilumos tiekėjas, nuosavybės teise valdantis šilumos punkto įrenginius daugiabučiame name, kuriam netaikomi Tvarkos aprašo 12.3 ir 12.4 papunkčiuose nustatyti reikalavimai, išskyrus atvejus, nurodytus Tvarkos apraše. Atitiktį šiame punkte nustatytiems reikalavimams Agentūra gali patikrinti naudodamasi duomenų bazėmis ir registrais. Jei dėl objektyvių priežasčių dokumentai yra neprieinami, pareiškėjas privalo vykdyti Agentūros nurodymus ir pateikti privalomus dokumentus.
3. Tinkamų finansuoti išlaidų dalį, kurios nepadengia Projektui skiriama subsidija, finansuoti iš nuosavų lėšų.
4. Paraiškoje nurodytas Projekto veiklas įgyvendinti per Tvarkos aprašo 16 punkte nustatytą Projekto įgyvendinimo laikotarpį.
5. Paraišką ir pridedamų dokumentų elektronines versijas pateikti per APVIS. Paraiškos formoje užpildyti visą prašomą informaciją ir kartu su Paraiška pateikti Tvarkos aprašo 35 ir 36 papunkčiuose nurodytus pateikti privalomus dokumentus. Paraiška, neatitinkanti Tvarkos apraše nustatytų reikalavimų, atmetama.
6. Užtikrinti, kad trūkstami dokumentai ar informacija bus pateikti per ne trumpesnį kaip 5 darbo dienų, bet ne ilgesnį kaip 15 darbo dienų terminą. Jeigu vertinant Paraišką nustatoma, kad ji užpildyta netinkamai, nepateikti arba netinkamai užpildyti visi kartu su Paraiška privalomi pateikti dokumentai, jei per nurodytą paraiškos vertinimo terminą paraiška nepatikslinama ir (ar) nepateikiami trūkstami dokumentai ir priežastys, kodėl nebuvo galima per nurodytą terminą patikslinti Paraiškos, nepripažįstamos svarbiomis (pavyzdžiui, ligos atvejis), Paraiška atmetama.
7. Užtikrinti, kad Paraiškoje nurodyti duomenys be Agentūros paklausimo po Paraiškos pateikimo dienos nebus koreguojami ar tikslinami.
8. Subsidijos lėšas naudoti tik Daugiabučių namų vidaus šildymo ir karšto vandens sistemų modernizavimui. Subsidija pagal šią Priemonę gali būti skiriama vieną kartą tam pačiam daugiabučiui namui.
9. Projektą įgyvendinti Lietuvos Respublikos teritorijoje.
10. Paraiškoje, jeigu yra šilumos tiekėjų išduotos techninės sąlygos (projektavimo), daugiabučio butų ir kitų patalpų savininkai, kuriems nuosavybės teise priklauso daugiabučio (-ų) namo (-ų) šilumos punktas ir jei atnaujinamas daugiabučio namo šilumos punktas naudojamas šilumai tiekti daugiau negu vienam daugiabučiam namui, įsipareigoja numatyti įrengti atskirus šilumos punktus visiems namams. Tokiais atvejais sprendimą dėl Projekto (-ų) įgyvendinimo kiekvienas daugiabutis namas priima atskirai. Šis reikalavimas dėl sprendimo priėmimo netaikomas, jeigu daugiabučio (-ų) namo (-ų) šilumos punktas nuosavybės teise priklauso šilumos tiekėjui ir (ar) atnaujinamas pagal privalomuosius reikalavimus.
11. Užtikrinti Paraiškoje nurodyto bendrojo išmetamų ŠESD kiekio pasiekimą, kuris apskaičiuojamas Tvarkos aprašo 57 punkte nustatyta tvarka.
12. Projekto išlaidos bus patirtos nuo 2022–2025 metų Klimato kaitos programos investicijų plano įsigaliojimo dienos. Jeigu Projekto išlaidos yra patirtos iki finansavimo projektui skyrimo Agentūros direktoriaus įsakymu dienos, dėl šių patirtų Projekto išlaidų riziką prisiima Pareiškėjas.
13. Užtikrinti, kad įgyvendinus Projektą bus laiku pateikti duomenys, patvirtinantys tinkamas finansuoti projekto išlaidas, kurios atitinka Tvarkos aprašo 18 ir 19 papunkčių reikalavimus ir nesikreips dėl išlaidų kompensavimo, kurios yra netinkamomis finansuoti ir nurodytos Tvarkos aprašo 21 papunktyje.
14. Informuoti Agentūrą, jeigu yra gauta pagalba, kuri Europos Komisijos sprendimu (dėl individualios pagalbos arba pagalbos schemos) pripažinta nesuderinama su bendrąja rinka arba / ir nėra grąžinęs visos neteisėtos ir nesuderinamos pagalbos sumos, įskaitant palūkanas, teisės aktuose nustatyta tvarka, arba / ir valstybės pagalbos gavėjas ir (ar) pareiškėjas atitinka sunkumų patiriančios įmonės apibrėžtį, nurodytą Bendrojo bendrosios išimties reglamento 2 straipsnio 18 punkte.
15. Informuoti, jeigu daugiabučiame name, kuriame įgyvendinamas Projektas, Pareiškėjas vykdo ūkinę veiklą, nes subsidijos tai Projekto daliai teikiamos atsižvelgiant į valstybės pagalbos teikimo reikalavimus, nustatytus 2013 m. gruodžio 18 d. Komisijos reglamentu (ES) Nr. 1407/2013 su paskutiniais pakeitimais, padarytais 2020 m. liepos 2 d. Komisijos reglamentu (ES) 2020/972. Agentūra teisės aktuose nustatyta tvarka skiriamą finansavimo sumą registruoja Suteiktos valstybės pagalbos ir nereikšmingos (*de minimis*) pagalbos (toliau – *de minimis* pagalba) registre.
16. Užtikrinti, jog šilumos tiekėjams, nuosavybės teise valdantiems šilumos punkto įrenginius, teikiama Valstybės pagalba, kurios tinkamas finansuoti išlaidas galima nustatyti ir kuriai pagal Bendrąjį bendrosios išimties reglamentą taikoma išimtis, kurią galima sumuoti su Tvarkos aprašo 29 papunktyje numatyta bet kuria kita valstybės pagalba, kurią susumavus nebus viršijamas didžiausias pagalbos intensyvumas ar pagalbos suma, pagal Bendrąjį bendrosios išimties reglamentą taikoma tai pagalbai.
17. Užtikrinti, jog teikiant valstybės pagalbą bus laikomasi skaidrumo reikalavimų, nustatytų Bendrojo bendrosios išimties reglamento 5 straipsnyje.
18. Užtikrinti, jog įgyvendinus daugiabučio namo šildymo ir karšto vandens sistemų modernizavimo Projektą bus pasiektas ne mažesnis kaip 2 proc. energinio efektyvumo sutaupymas pagal Tvarkos aprašo 2 priede nurodytus energinio efektyvumo rodiklius.
19. Užtikrinti, kad Projekto išlaidos nebus finansuojamos iš kitų Lietuvos Respublikos valstybės ir savivaldybių biudžetų ar išteklių fondų, Europos Sąjungos arba ne Europos Sąjungos šalių valstybės institucijų lėšų.
20. Ne vėliau kaip per 10 darbo dienų grąžinti gautą finansavimą ar jo dalį, jeigu Projekto išlaidos buvo apmokėtos, o Pareiškėjas Tvarkos aprašo 44 punkte nustatyta tvarka nusprendė atsisakyti Projektui skirto finansavimo arba Pareiškėjas teisei į subsidiją ir (ar) jos dydžiui nustatyti pateikė klaidingus duomenis, arba yra kitų aplinkybių, dėl kurių išmokėta per didelė subsidija, arba subsidija negalėjo būti suteikta, arba Projektas neįgyvendintas per nustatytą Projektui įgyvendinti laikotarpį.
21. Ne vėliau, kaip iki Agentūros sprendime, pripažinti dalį ar visas Projekto išlaidas netinkamomis finansuoti, nurodytos datos, tokias lėšas grąžinti į Agentūros nurodytą sąskaitą.
22. Pirkimus, susijusius su Projekto įgyvendinimu, atlikti vadovaujantis Lietuvos Respublikos viešųjų pirkimų įstatymu, kai Pareiškėjas yra perkančioji organizacija, ir vadovaujantis Ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų vykdymo tvarkos aprašu, patvirtintu Lietuvos Respublikos aplinkos ministro 2010 m. rugsėjo 14 d. įsakymu Nr. D1-762 „Dėl Ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų vykdymo tvarkos aprašo patvirtinimo“, kai Pareiškėjas nėra perkančioji organizacija.
23. Jeigu Pareiškėjas yra perkančioji organizacija, įsigyti prekių, paslaugų ir darbų per Centrinės perkančiosios organizacijos (toliau – CPO) sukurtą dinaminę pirkimų sistemą ar sudarytą preliminariąją sutartį. Jei reikiamų įsigyti prekių, paslaugų ar darbų CPO kataloge nėra arba jos neatitinka perkančiosios organizacijos poreikių, perkančiosios organizacijos privalo motyvuoti savo sprendimą pirkti nesinaudojant CPO paslaugomis ir pateikti tai patvirtinantį dokumentą Agentūrai.
24. Vykdyti žaliuosius pirkimus, vadovaujantis Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.
25. Teikti mokėjimo prašymą ir dokumentus Agentūrai Tvarkos aprašo VI skyriuje nustatyta tvarka.
26. Užbaigus Projekto veiklas, įrengti informacinę lentą (rekomenduojamas dydis 800 x 600 mm) ir informuoti visuomenę apie įgyvendintą Projektą (pvz., paskelbti naujieną, informaciją tinklalapyje ar pan.).
27. Saugoti visus su Projekto įgyvendinimu susijusius dokumentus ne trumpiau kaip 10 metų nuo Projekto įgyvendinimo laikotarpio pabaigos dienos.
28. Ne vėliau kaip per 10 darbo dienų pranešti Agentūrai apie savo rekvizitų arba bet kurių duomenų, pateiktų Paraiškoje, pasikeitimus.
29. Agentūros nustatytais terminais pateikti Agentūros prašomą papildomą informaciją, dokumentus, šalinti nustatytus neatitikimus.
30. Užtikrinti, jog neįvyktų jokie su Agentūra nesuderinti nukrypimai nuo planuoto konkretaus Projekto įgyvendinimo, kurie padidintų Projekto apimtį ir išlaidas, pratęstų Projekto įgyvendinimo laikotarpį ar kitaip pakeistų Projektą ar Paraiškoje nustatytus Pareiškėjo įsipareigojimus.
31. Užtikrinti, kad įgyvendinant Projektą būtų laikomasi Lietuvos Respublikos statybos įstatymo ir kitų teisės aktų nuostatų, įskaitant (bet neapsiribojant), jeigu pagal teisės aktus tai yra būtina, gauti statybą leidžiančius dokumentus ir (ar) atlikti papildomus veiksmus.
32. Bendradarbiauti su Agentūros atstovais, šiems tikrinant Projekto įgyvendinimo eigą, rezultatus ir dokumentaciją.
33. Užtikrinti, kad su Projektu susiję buhalterinės apskaitos įrašai būtų lengvai atskiriami nuo kitų Pareiškėjo operacijų arba kitų Pareiškėjo projektų operacijų.
34. Negrąžinus Agentūrai reikalaujamos sumos per Agentūros pranešime nurodytą terminą, mokėti 0,01 proc. delspinigius nuo grąžintinos lėšų sumos už kiekvieną pavėluotą grąžinti lėšas dieną.
35. Neprieštarauti, kad Lietuvos Respublikos aplinkos ministerija ir Agentūra rinktų, kauptų ir apdorotų informaciją, duomenis apie jį ir jo veiklą, būtiną sprendimams dėl Projekto finansavimo priimti ir kitiems tikslams, susijusiems su Projekto įgyvendinimu.
36. Laikytis kitų Tvarkos apraše nurodytų sąlygų ir įsipareigojimų, kurie susiję su Projekto įgyvendinimu ir subsidijos teikimu.

Šioje Deklaracijoje nurodyti įsipareigojimai Pareiškėjui tampa privalomi tik tuo atveju, jeigu Agentūra priima sprendimą finansuoti Paraiškoje nurodytas Projekto veiklas ir suteikti Pareiškėjui subsidiją. Šia Deklaracija prisiimami Pareiškėjo įsipareigojimai galioja iki galutinio mokėjimo prašymo apmokėjimo dienos, išskyrus atvejus, kai ilgesnį atitinkamo įsipareigojimo galiojimo terminą nustato konkretus šios Deklaracijos punktas, Tvarkos aprašas ar Paraiška.

|  |  |  |  |  |
| --- | --- | --- | --- | --- |
|       |  |  |  |       |
| (Deklaraciją teikiančio asmens pareigos) |  | (Parašas) |  | (Vardas, pavardė) |